Държавен вестник, бр. 51, 2010 г., стр. 19

БРОЙ  51	
Д Ъ Р Ж А В Е Н  В Е С Т Н И К 	
СТР.  19  
предварително писмено уведомление 
на ЕИФ, посочващо това нарушение, 
и ЕИФ не е отстранило нарушението 
в срок 60 дни от датата на получаване 
на уведомлението.
	
(ii)	 ЕИФ има право да обяви основателно 
прекратяване в случай на: 
	
(A)	 Вследствие на периода за кон­
султиране по член 6.5 от Изме­
неното финансово споразумение 
правителството на Република 
България не осигури извършва­
не на необходимите плащания 
от управляващия орган към 
Холдинговия фонд по JEREMIE 
съгласно това споразумение или 
съгласно Измененото финансо­
во споразумение, или
	
(B)	 Неизпълнение от страна на 
правителството на Република 
България на което и да е от не­
говите съществени задължения 
по споразумението,
	
във всеки случай при условие, че от 
ЕИФ е изпратено предварително пис­
мено уведомление на правителството 
на Република България, посочващо 
извършването на това нарушение, и 
правителството на Република Бълга­
рия не е отстранило това нарушение 
в срок 60 дни след получаването на 
уведомлението.
	
(b)	В случай на прекратяване на това спора­
зумение съгласно член 9.2 ЕИФ има право 
да прекрати Договора за Холдингов фонд 
и има право да прекрати изпълнението на 
дейността на Холдинговия фонд от датата 
на влизане в сила на това прекратяване. 
ЕИФ има право на всички плащания, дъл­
жими на ЕИФ за периоди, предхождащи 
датата на влизане в сила на прекратяването 
и дължими и изискуеми към тази дата.
	
(c)	Без оглед на другите клаузи по този член 
9 в случай на възникване на непредвидени 
извънредни обстоятелства или в случай 
на събитие извън контрола на страните 
(различно от трудови спорове, стачки 
или финансови затруднения и подобни), 
включително (но не само) прекратява­
нето или временното преустановяване 
на JEREMIE съгласно акт на ЕС или по 
друга причина, която пречи на страните 
да изпълняват задълженията си по това 
споразумение и която не се дължи на 
грешка или небрежност на страните и се 
окаже непреодолима въпреки положените 
добросъвестни усилия (наричано форс­
мажорно събитие), засегнатата страна се 
задължава да информира другата страна 
без забавяне съгласно писмено уведомление 
(уведомление за форсмажорно събитие), 
като посочи естеството, вероятната про­
дължителност и предвидимите ефекти на 
форсмажорното събитие. При получаване 
на уведомление за форсмажорно събитие 
страните са длъжни незабавно да проведат 
консултация и да положат максимални 
усилия за минимизиране на вредата, 
причинена в резултат на възникването на 
форсмажорното събитие, като следва да се 
разбира, че нито една от страните няма да 
отговаря за неизпълнение на задълженията 
си по това споразумение, ако съответната 
страна е била възпрепятствана да изпълни 
задълженията си поради наличието на 
форсмажорно събитие. В случай че стра­
ните добросъвестно определят, че продъл­
жението на изпълнението на дейността на 
Холдинговия фонд не е невъзможно или 
прекалено обременително в резултат на 
настъпването на форсмажорно събитие, 
това споразумение се прекратява и ЕИФ 
има право (i) да получи всички плащания, 
дължими на ЕИФ относно периода преди 
датата на влизане в сила на прекратяването, 
дължими за плащане към тази дата, и (ii) 
прехвърли акционерното участие на ЕИФ 
на правителството на Република България 
(за която цел страните се съгласяват, че 
член 4.9 ще се прилага взаимно).
	
(d)	Без оглед на член 13.4 по-долу, в случай 
че Република България или оправомощен 
държавен орган измени или допълни за­
кони, разпоредби или административни 
актове, което съгласно разумната преценка 
на ЕИФ би могло да окаже отрицателно 
въздействие върху структурата на Холдин­
говия фонд по JEREMIE и съответно на 
способността на ЕИФ да изпълнява дей­
ността на Холдинговия фонд, това събитие 
се разглежда като форсмажорно събитие 
и страните ще процедират в съответствие 
с горния член 9.2(c) mutatis mutandis.
10. Приложимо право
10.1. Това споразумение се ръководи от и се 
тълкува съгласно материалното право на Репу­
блика България, с изключение на колизионните 
му правни норми.
10.2. Споразумението се сключва като нена­
именуван договор съгласно чл. 9 от Закона за 
задълженията и договорите на Република Бъл­
гария. Страните се съгласяват, че приложението 
на разпоредба от законите на Република Бълга­
рия, която няма строго задължителен характер, 
се изключва до степента, в която би могло да 
промени значението или целта на клауза на това 
споразумение.
11. Спорове
11.1. Страните се задължават да положат 
усилия, за да уредят всички спорове, възникнали 
във връзка с това споразумение, добросъвестно. 
В случай на възникване на спор във връзка със 
споразумението, включително неговото същест­
вуване, окончателното решение се взема съгласно 
Арбитражните правила на Международната тър­
говска камара („Правилата“) от трима арбитри, 
назначени в съответствие с Правилата, а не от 
съответните съдилища. Езикът на арбитражните 
процедури е английски и мястото на арбитраж 
е Брюксел, Белгия.
12. Език
12.1. Езикът на споразумението е английски 
език. В случай на несъответствие между верси­
ята на английски език на това споразумение и 
всички преводи версията на английски език има 
предимство.